Stormen Helga har ikke fuldstændig sluppet sit greb. I nat forventes vinden at tage til i styrke igen, og derfor aflyser Stena Line nu flere færgeruter. Der er tale om aftenens afgang fra Oslo og afgangen i morgen tidlig fra Frederikshavn. Det var meningen, at færgen i aften skulle sejle fra Oslo klokken 19.30 og ankomme i Frederikshavn i morgen tidlig. Færgen, der er aflyst i morgen, skulle efter planen have sejlet fra Frederikshavn klokken 9.15. Men det bliver der altså ikke noget af nu. Aflysningerne kommer efter at Stena Line også var nødt til at aflyse dagens sejladser på grund af stormen Helga. DMI melder i nat om vind til hård kuling fra sydvest, med kraftige vindstød. Mens de ved vestkysten melder om stomende kuling og vindstød af stormstyrke sidst på natten.

Opsummering:
Aften færgen fra Oslo og morgenfærgen fra Frederikshavn er aflyst som følge af dårligt vejr.